id en id en id ms id ms id ms ms id ms id id id ms id id id ms en en id id es ms ms id ms id id ms ms en
Sidang Dun Perak diteruskan esok di tengah kemelut politik
December 9, 2020 9:00 am
Di tengah kemelut politik Perak yang masih berlanjutan, Dewan Undangan Negeri (Dun) negeri itu akan diteruskan esok.
Ini selepas Sultan Perak, Sultan Nazrin Muizzuddin Shah belum diyakinkan mana-mana pihak mempunyai majoriti mudah untuk melantik seorang menteri besar berikutnya.
Speaker Dun Perak Mohamad Zahir Abdul Khalid ketika dihubungi mengesahkan sidang DUN akan bersambung esok.
“Ya, sambung,” katanya ringkas kepada Malaysiakini.
Terdahulu, Malaysiakini menerima mesej yang mengatakan sidang DUN akan bermula petang esok.
“Mesyuarat ketiga tahun ketiga Dewan Negeri yang keempat belas Perak Darul Ridzuan. Dimaklumkan esok akan disediakan makan tengah hari bermula jam 12 tengahari,” kata mesej berkenaan.
Kemelut politik di Perak bermula apabila Menteri Besarnya, Ahmad Faizal Azumu meletak jawatan selepas tersingkir melalui usul undi percaya di Dun Perak pada 4 Dis lalu.
Berikutan itu, Umno yang mempunyai 25 Adun sebulat suara menamakan Adun Kota Tampan, Saarani Mohammad sebagai calon menteri besar.
Bagaimanapun, Ahli Dewan Negara Perak, Mohd Annuar Zaini, menjelaskan Sultan Nazrin diyakinkan bahawa belum ada pihak mempunyai majoriti mudah.
Dia berkata demikian selepas Sultan memperkenankan sembah mengadap beberapa pemimpin yang menyampaikan pandangan masing-masing berhubung keadaan semasa dan pendirian parti dalam suasana politik di negeri itu.
Sementara itu, PAS negeri membatalkan rancangan mereka untuk mengadap sultan, manakala Bersatu berkata belum menerima titah baginda untuk menghadap.
Seseorang Adun memerlukan sokongan 30 Adun untuk mendapatkan majoriti mudah sebelum dilantik sebagai menteri besar.
Buat masa ini, DAP mempunyai 16 Adun, diikuti Amanah mempunyai lima Adun, Bersatu (lima) dan PKR serta PAS tiga Adun, satu Gerakan dan seorang Bebas.
Sementara itu, sumber dari Umno dan PKR memberitahu Malaysiakini bahawa persidangan esok adalah untuk menangguhkan sidang kali ini untuk ke satu tarikh yang baru.
“Esok bersidang untuk bentang usul untuk tangguh dewan,” kata sumber Umno Perak itu. Perkara itu turut disahkan oleh satu lagi sumber dari PKR.
“Ya, bersidang untuk tangguh dewan,” katanya.
Mengikut undang-undang tubuh negeri Perak, kerajaan negeri perlu melantik menteri besar dan sekurang-kurangnya empat exco sebelum mengadakan persidangan Dun.
Tambang Haji dijangka naik lagi
Dakwa kerajaan pimpinan Ismail Sabri gagal, Muhyiddin buka ‘pekong’ sendiri
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Salahuddin Ayub dilantik pengerusi PH Johor
Majlis perkahwinan : Nik Abduh akui terima bantuan MPKB, PDRM dan JKR
{VIDEO} “Padahal salah customer…” Suara ketar tahan sebak, rider sedih kena ugut buang kerja
Belum dapat ilham bubar Parlimen – PM
Pelajar Malaysia ditahan di Mesir berjaya dibebaskan
PAS dalam dilema, jambatan MN mula terbakar, kata Khairuddin
© 2020 puteradaily.com. All rights reserved.